Kemsių tvenkinys
56°18′52″ š. pl. 23°21′32″ r. ilg.﻿ / ﻿56.31444°š. pl. 23.35889°r. ilg.﻿ / 56.31444; 23.35889 Kemsių tvenkinys – tvenkinys Lietuvoje, Joniškio rajone, 8 km į pietryčius nuo Žagarės. Sudarytas užtvenkus Vilkijos upę (Švėtės intakas) 32,8 km nuo jos žiočių. Tvenkinio ilgis iš pietų į šiaurę – 0,8 km, plotis – iki 0,22 km. Altitudė 58,5 m. Tvenkinio krantai žemi, apaugę medžiais ir krūmynais, pietinė dalis pelkėta. Aplinkui plyti dirbami laukai. Pietryčiuose yra Skaistgirio miestelis, rytuose – Budraičiai, pietuose – Kemsiai. Šiauriau tvenkinio eina kelias  153  Joniškis–Žagarė–Naujoji Akmenė . Tvenkinys įrengtas 1975 metais.